
Biogratia áiJacobo Feáerico Arenás ( Toty) 

Jacobo Federico Arends a nace na Aruba dia 30 di december 1927. 

Su nomber di cariño tabata Cobi of Cobito, pero su ruman mayo cu tabata 
chikito ainda, no por a bisa Cobi, el a yama e Toti y asina e a keda cu e 
nomber Toti. Su mama ta Ana Wilhelmina Wever, casa cu Jacobo Federico 
Arends, kende tin e mesun nomber Toty. Nan ta yam’e Coco. E a nace y 
crece den e bario di Playa. Su tata a muri cu 33 aña, tempo e tabatin 7 aña. 

Esey a afecte hopi! E ta corda cu su primonan cu tin nan tata, ta haya cualkier 
cariño cu nan ricibi di nan tata. E falta di un tata na un edad asina hoben tabata 
afecta Toty profundamente. Pero, henter famia y su amigonan a trate bon. Tur 
su rumannan a fayece caba Nan ta cuatro, dos homber dos muhe. Su ruman homber ta Gilbert, 
doño di La Comunidad. Su ruman muhe Diana, tabata traha na ‘high school di Lago’. Su otro 
ruman ta Andy, pero nan tur a bay un tra’i otro. Apenas nan a yega setenta aña. Pakico Toty tin 
mas bida, e no sa. Pasobra otro mayan, no otro siman e ta haci ochenta y ocho aña dobel ocho. 
E ta e prome! E ta e mas bieu! Toty a casa ora e a haci bintitres aña. Su señora a caba di cumpli 
diesocho aña. E n’ ta lubida, su señora no ta di Aruba, e ta di Guatemala. Na Guatemala Toty a 
biba binti aña. Na Aruba e a purba lucha pa nan converti nan edificio di Cas di Cultura, pa nan 
habri e porta, pa nos cultura drenta. Nan n’ tabata kier. E ora ey e a sinti cu e n’ por lucha su 
so. E a pidi dos hende, dos amigo di dje, Lio Booi cu a muri cu nobenticinco aña y Maikel 
Kuiperi pa join e pa nan lucha pa habri e luga ey pa nos mes cultura. No tabata por a sigui 
lucha. E tin cinco yiu, un homber, tur otro ta muhe. Su yiu mayo ta Jacobo Federico Arends, 
Ana Virginia a bay lage , despues ta sigui Veronica Maria (Vicky), Vivian Marie y e mas 
chikito ta Valerie Charmaine. Valerieta ta cerca su mama na Guatemala p’e studia. 



i bida artistico a nifica pe algo natural 


E bida artistico musical a nifica pe algo natural, nada excepcional. Su esposa cu 
n’ ta di aki, si a considere un genio! Si, pero e ta un mal genio. 


Toty sn bida artistico 


Famia 

Toty trayectorio como artista/musico a cuminsa tempo e tabata biba na 
cas di su welo. Cas di su welo ta unda Chipi Chipi ta, den e di dos 
piso. Net dilanti tabatin e compania RCA Victor, anto tabatin un hende 
ta pone disco kita disco. Henter dia di Dios. E tabata bin di scol, e n’ ta 
subi bay cas, pero e ta bay cerca nan. E ta corda e nomber di esun cu 
tabat’ey, Dirki. E no sa su fam, e n’ ta corda. Dirki a regala e un 
sonfonia di boca. Asina e a cuminsa supla sonfonia. 

Na Aruba e tempo 
aya, ta tur hende 
tabata toca algo, 
sea fio, piano, 
maraca, wiri, cu e 
cosnan ey. 

E mes no sa toca. Anto e di cu e, 
no. E sonfonia bo ta supla y 
despues hala e aire paden pa bo 
haya diferente zonido. Anto Toty a 
siña toca sonfonia di boca. E n’ sa 
palcico, pero e no ta un hende pa 
toca su so. E a forma un conhunto. 
Ki sorto di conhunto? Nan tabata 
bati riba e blekinan di kerosin cu 
ta den forma cuadra. Esey ta nan 
tambor. E tabata masha chikito, e 
ta kere ocho aña bieu. Ora e a toca 
sonfonia, e a conoce Renny 
Frigerio. E1 a join Toty ta toca 
sonfonia tambe. Renny tabatin 
algo special! E ta toca e sonfonia y 
compaña su mes. Anto el a siña 
Toty con ta haci esey. Nan a sigui 
forma conhunto. Acerca nan a 
haya guitara, cuarta etc. Djey, E 
ta corda nomber di algun di e 


otro musiconan, manera Jules 
Riddeker kende tabata toca 
trompet. Y Piet Berkley. E 
tabata toca trompet den banda di 
frérenan. E piesa cu nan tabata 
toca e tempo ey ta ‘Schutternan 
n ’ tin cuenta cu machi n ’ kier ’\ Si 
machi n ’ kier, bisa machi lubida! 
E ta corda cu mi ta toca guitara. 
Anto na cas di wela, tabatin un 
piano. Cu un potlood e a subi cu 
su guitara aya ariba y e a purba 
toca noot pa noot. E a marc’e riba 
e teclanan. Anto e ora e a haya un 
akkoord! Esey cu ta do, mi, sol. 
Toty sa toca piano. E ora e a bay 
join un conhunto pa toca piano. 
Ta logico cu door di toca, e 
dedenan ta los. Bo ta haya 
confiansa. Dia cu nan a crea e 
obra musical ‘Resona \ e a haya 
un gran sorpresa cu a 


Yene cu satisfaccion. 

E unico composicion den 
Resona cu n’ tabata canta, ta un 
dansa di Toty, cu e a dedica na 
señora Mirna Mansur, pasobra 
den su cura di cas, ora bo drenta 
su cas, e tabatin mata di cayena. 
Y e n’ ta lubida, Mima n’ tabata 
sa toca. Pero el a siña toca su 
composicion Cayena riba piano. 
Anto e a bisa un amigo di dje, 
cu tabata e prome Ambiano cu a 
sali bay studia pafo di Aruba, 
esta Mario Bislik, d.f.m., cu no 
tin hende na mundo pa toca nos 
musica, miho cu nos mes! No 
tin! Esey n’ ta Toty so ta bisa, 
esey hopi musico di afo cu e a 
conoce den su bida a bise. Asina 
ta, por fabor nos mester aprecia 
loke ta di nos. 


Dedicacion na su instrumenlo musical 


E instramento cu mas Toty a specialisa den dje ta piano, no pasobra 
e ta gusta! Pasobra e tabata mas necesario. Loke cu a pone Toty sigui 
desaroya mas den dje, e ta supone cu ta nos mes hendenan. E tabatin 
mester di un piano. Anto e a subi na cas di su welo, kende porcierto 
tabatin un piano. E a toca anto ora cu nan a fada, nan di bay cu e 
piano. Nan a regale e piano. Sr. Neme tabatin negoshi y e tambe a 
regala Toty un piano. E a lag’e na cas di mi mama, ora e a bay 
Guatemala. E a logra haya un buki, cu yen di ehercicio, di Hanon cu 
Czemy. Ami tabata gusta dansa. Segun Toty e posibilidad di 
harmonisacion di dansa, tabata t’ey pa hiba nos na musica romantico. 
Pasobra dansa tin tres parti, cu awe nan no conoce. Nan no sa kico ta 
‘chaine.’ Esey ta e introduccion, djey bo ta yega na e ritmo di dansa 
mes. 


jr ♦v 



Segun Toty nan tabata batt riba e blekinan di kerosin cu ta den torma 
cuadra. 

E parfl intemacional 


Wel pafo di Aruba Toty a haci presentacion na Guatemala. Ey tin un 
radiostacion cu ta di gobiemo, cu tabata e unico e tempo ey, TGW, la 
voz de Guatemala. Nan a pidi Toty bay toca, musica di nos, musica di 
Amba. E a toca y mas despues nan a bolbe pidi Toty. 


Sugerencia 


Un sugerencia na nos hobennan 
ta cu nos hendenan mester siña 
pa haci loke ta di nos. Loke ta di 
nos, ningun otro por miho. Nan 
no por miho. Nan por ta 
profesor, nan por tin fama 
mundial, pero nan no por miho 
cu nos. No pretende cu di e 
otronan ta miho cu di nos. Boso 
no bandona loke ta di nos, pa 
absorba cos di afo. Fout! No 
traiciona bo mes cos, aprecia 
loke ta di bo! No traicion’e. No 
desprecia otro, no! E otro tambe 
tin 


balor y balor grandi. Pero no 
desprecia loke ta di bo. No ta 
pasobra bo ta chikito, bo n’ bal 
nada. Musicalmente bo tin mes 
balor cu esun mas grandi. Siña 
esey! Siña esey y siña toca 
loke ta di bo! Di bo prome! 
Hamas y nunca boso por bay 
siña toca musica cu no ta di 
Aruba, miho cu e musiconan 
cu ta toca nan cos! Nunca! 
Musiconan di afo ta toca loke 
ta di nan! Y no loke ta di boso. 
Laga nan keto. Pa bo no 
desprecia di nos, laga nan keto. 



Loke ta di nos Husicaimente bo 

ningnn otro por tin mes balor cu 

miho esun mas grandi 

